Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Raamattu sanoo, että tulet tuntemaan totuuden ja totuus vapauttaa sinut.
Voimme ymmärtää tämän ilmaisun parilla eri tavalla.
Yksi on tämä: Tulet tuntemaan Raamatun totuuden, -
ja siksi käännyt pois synnistä.
Sen tulisi olla perimmäisiä kaipuitamme uskovina.
Ennen kun tulemme Messiaan Jeshuan uskoon, olemme synnin orjia-
emmekä pysty ikinä olemaan orjuudesta vapaita.
Kun otat vastaan Jumalan armon uskosta Jeshuaan, -
vasta sitten voit kokea vapauden, saada voiman kääntyä pois synnistä -
ja ottaa vastaan Jumalan totuuden.
Kerron tärkeän hengellisen periaatteen.
Vasta kun tavoittelet totuutta, saat voiman kääntyä pois synnistä.
Totuuden on oltava elämäsi tavoite, -
niin että elät sitä ja tottelet sitä, jotta Jumalan kirkkaus näkyy kauttasi.
Tiedätkö, kuka vihaa Jumalan totuutta ja kirkkautta?
Vastaus on: antikristus.
Puhuimme hänestä viime viikolla, kun päätimme opetusta Danielin luvusta 8.
Ota esiin Raamattusi ja katso kanssani Danielin lukua 8.
Luvun 8 loppupuolella on ihmeellinen sanoma.
Olemme puhuneet pienestä sarvesta.
Se on selvä viittaus antikristukseen.
Hän hyökkää taivasta vastaan ja menestyykin tiettyyn pisteeseen asti.
Hän syöksee alas taivaallisesta joukosta osan, -
osan enkeleistä, langenneet enkelit.
Hän valjastaa demonisia voimia.
Hän pystyy tekemään merkkejä ja ihmeitä.
Ja kuten viime jakson lopussa totesimme, -
merkkien ja ihmeiden avulla hän pystyy turmelemaan ihmisiä, -
myös joitain pyhiä eli Israelin kansaa, juutalaisia.
Siitä lisää myöhemmin luvussa 11.
Jatketaan siitä, mihin viime viikolla jäimme. Katso jaetta 25.
Dan. 8:25.
Tässä esiintyy sana 'sechel'.
Se on heprean sana, joka merkitsee 'tietoa' ja 'ymmärrystä'.
Se liittyy älykkyyteen.
"Ja hänen oveluutensa tähden onnistuu -
petos hänen kädessään."
Tässä on sanaleikki. Hänen voimansa, -
käsi liittyy usein voimaan.
Menestys, jonka hän tulee saamaan, -
tulee petoksen voimalla. Niin teksti sanoo.
Siksi aloitin sanoman puhumalla totuuden tuntemisesta.
Totuus on ainoa vastalääke valheita ja petosta vastaan.
Ellet tunne profeetallista totuutta, hän onnistuu pettämään sinua voimallaan.
Tässä ei puhuta pelastuksesta vaan siitä, elätkö uskollisesti vai et, -
jos elät siihen aikaan. Vielä jae 25.
Tässä sanotaan [alkukielellä]: -
"Petos on hänen kädessään ja sydämessään.
Ja hänestä tulee suuri. Ja rauhallisuudessa, levossa..."
Tämä on tärkeä toteamus.
Tässä näet todetaan antikristuksesta seikka, josta puhuimme viimeksikin.
Antikristuksen valtakunta nousee täydestä kaaoksesta, -
suuresta epävakaudesta maailmassa.
Antikristuksen valtakunta saa maailman hyväksynnän, -
koska ensimmäinen, oinas, islamilainen valtakunta, -
tuo hajaannusta, korruptiota, -
erimielisyyksiä ja kaikenlaisia ongelmallisia asioita.
Ja sitten yhtäkkiä ilman minkäänlaista ennakkovaroitusta -
Euroopasta nousee uusi valtakunta, vuohipukki.
Se kukistaa islamilaisen valtakunnan, jonka pääpaikka on Iranissa.
Se tuo rauhallisuuden ja vakauden.
Ja sitten antikristus nousee.
Luetaan jakeen 25 keskeltä.
Uv shalva jaschit rabim.
Rauhallisuudessa. Se ei ole sana 'rauha'.
Sen voi kääntää 'rauhaksi', mutta se ei ole sana 'shalom', vaan 'shalva'.
"[Rauhallisuudessa] hän tuottaa turmion monille."
"[Ja koskien 'sar sarim ja'amod']".
Tätä asiaa koskien, hän on luultavasti Miikael.
"Ruhtinasten kapteeni nousee."
Ja huomaa: "uve'efes jad". 'Jad' on voima, efes on 'nolla'.
Hän kukistaa tämän ilman voimaa, -
ilman inhimillistä voimaa.
"Sar hasarim" voi tarkoittaa myös Jeshuaa itseään. Siitä on eri ajatuksia.
Tiedämme, että arkkienkeli Miikael tulee Messiaan kanssa.
Ei ole tärkeää, kuka se on. Itse uskon, että se on Messias.
Messias kukistaa hänet ilman ihmisvoimaa.
Millä tavalla? Hän puhuu.
Messias voi sanoa: "Olet hävinnyt", ja asia on sillä selvä.
Hän siis voittaa tämän ilman voimaa, ja tämä muserretaan. Jae 26.
"Ja näky illoista ja aamuista, -
josta oli puhe, on tosi."
Mitä tällä näyllä illoista ja aamuista tarkoitetaan?
Hyvin tärkeää. Muista jakeen 14 profetia.
Siinä puhuttiin 2 300 päivästä.
Se liittyi ainutlaatuisesti antikristuksen valtakauteen.
"Ja näky [profetia] illoista ja aamuista, josta oli puhe, on tosi."
"Mutta sinä [tässä tarkoitetaan Danielia,] -
mutta sinä 'satom hechason'".
Se tarkoittaa: sulje, lukitse näky.
Miksi? 'Ki jamim rabim', 'sillä se on ajalle monien päivien päästä'.
Se on profetia tulevaisuudesta.
Se ei liity Danielin aikaan. Se on tulevaisuudessa.
Ja näkemämme perusteella ei vain Danielin tulevaisuudessa, -
vaan tulevina aikoina. Tämä profetia on lopunajoista, -
antikristuksen tuhosta. Jae 27.
"Ja minä, Daniel, olin raukea ja sairastin jonkin aikaa.
Sitten minä nousin ja toimitin palvelusta kuninkaan tykönä; -
ja minä olin hämmästyksissäni näyn tähden enkä sitä ymmärtänyt."
Näky siis vaivasi Danielia.
Se teki hänet sairaaksi.
Mutta silti hän nousi ja jatkoi työtään. Se kertoo meille jotain.
Kun ymmärrämme profetian, -
se ei tarkoita, että jätämme työmme -
ja keskitymme profetioihin niin, -
että unohdamme tämän elämän asiat.
Ei. Daniel ei tehnyt niin eikä meidänkään pidä.
Jatkamme, kunnes profeetalliset merkit tulevat näkyviin.
Silloin meidän tulee vastata kuuliaisina Jumalan kutsulle -
elämässämme sitä hetkeä varten, -
kun meidän pitää olla valmiit vainoihin, kuulusteluun ja totuuden puhumiseen,
mitä ikinä siitä meille koituukin.
Siirrytään nyt Raamatussa eteenpäin.
Mennään Danielin kirjan lukuun 9.
Danielin kirjan 9. luku on kuuluisa.
Se tuo profetioita tuntevien mieleen -
luvun loppuosan profetian 70 viikosta.
Käsittelemme sitä mutta emme tänään.
Luvusta 9 valtaosa on omistettu Danielin rukoukselle.
Se on hyvin merkittävää. Me siis aloitamme luvun 9.
Luvusta 9 valtaosan Daniel rukoilee.
Tulemme huomaamaan, että Danielin 10. luku -
on omistettu tuolle rukoukselle, -
sen seurauksille ja oikeanlaiselle ymmärtämiselle.
Ennen kuin tutkimme Danielin sanoja, -
tarvitsemme oikeanlaisen näkökulman, -
sillä monet väärinkäyttävät Danielin sanoja.
Daniel kertoo meille, että koska Israel ei ollut kuuliainen Jumalan Sanalle, -
se joutui pakkosiirtolaisuuteen.
Monet kannattavat korvausteologiaa -
ja reformoitua teologiaa.
He eivät anna profetian ja profeetallisten merkkien -
muodostaa uskonsa perustan.
He mielellään kertovat ihmisille Danielin kirjasta omin sanoin.
He sanovat: "Daniel sanoi, että Israelin tottelemattomuuden takia -
Israel ajettiin pois maasta. Tiedämme tänään, että Israel on tottelematon, -
joten sillä ei ole oikeutta maahan."
He sivuuttavat sen, mitä Jumala tässä sanoo Danielin rukouksen kautta.
On totta, että tottelemattomuus johti kansan pakkosiirtolaisuuteen.
Mutta Danielin rukous keskittyy siihen, -
että 70 vuoden pakkosiirtolaisuus on päättymässä -
ja Jumala tuo kansan takaisin maahan messiaanista tarkoitusta varten.
Tarkoitus on se, että Messias syntyy.
Samoin viimeisinä päivinä Jumala tuo kansan takaisin maahan.
Se alkoi vuonna 1947.
Juutalainen kansa palasi takaisin maahansa.
Se jatkuu edelleen aina vain voimakkaammin.
Nyt jo yli puolet maailman juutalaisista on palannut takaisin Israeliin.
Se on profeetallista. Ja niin kuin Jumala toi kansan takaisin maahan -
Messiaan ensimmäistä tuloa varten, -
Hän tuo kansan takaisin maahan Messiaan toista tulemusta varten.
Sen tulisi innostaa meitä. Pian taivaat avautuvat, ja me näemme Messiaan.
Mutta sitä ennen täytyy tapahtua asioita.
Katso siis kanssani Danielin kirjan lukua 9. Jae 1.
"Daarejaveksen, Ahasveroksen pojan, ensimmäisenä hallitusvuotena -
hänen, joka oli meedialaista sukua -
ja oli tullut kaldealaisten valtakunnan kuninkaaksi".
Daarejaves tuli. Hän oli meedialainen.
Hän valloitti Babylonin valtakunnan ja laajensi sitä.
Tässä sitä kutsutaan nimellä 'kasdim', kaldealaiset. Jae 2.
"[H]änen ensimmäisenä hallitusvuotenaan, -
minä, Daniel, kirjoituksista huomasin..."
Hän sai kirjoituksista ymmärrystä. Mitä kirjoituksia hän tarkoittaa?
Raamatun kirjoituksia, Tanakia, heprealaista Raamattua.
Hän sanoo huomanneensa kirjoituksista erään asian.
"...huomasin vuosien luvun, -
josta Herran sana oli tullut profeetta Jeremialle, -
että Jerusalem oli oleva raunioina seitsemänkymmentä vuotta".
Daniel sanoo hepreaksi näin.
Hän tutki Jumalan Sanaa profeetallisesti. Eikö olekin viisasta?
Daniel, jonka nimi merkitsee: 'Jumala on minun tuomarini', tutki profetioita.
Hän pystyi ymmärtämään kirjoituksista -
Jerusalemin tuholle määrättyjen vuosien määrän.
Sen oli Jumala kertonut Jeremialle.
Vuosien määrä olisi 70.
Daniel teki laskelmia ja huomasi, -
että ne 70 vuotta olivat päättymässä.
Se tarkoitti, että Jumala tuo kansan takaisin maahan.
Mikä on sen sanoma meille?
Ja minkä sanoman antaisin niille, jotka kannattavat korvausteologiaa?
Korvausteologian mukaan Jumalan juutalaisille antamat lupaukset -
kuuluvat nyt yksin seurakunnalle ja Jumala on hylännyt Israelin.
Sanoisin heille, että niin kuin pakko- siirtolaisuuden aika oli väliaikainen -
ja rajallinen Danielin päivinä, -
samoin tämä Rooman pakkosiirtolaisuus, -
joka alkoi lähes 2 000 vuotta sitten, on päättymässä.
Israelin valtion perustamisessa vuonna 1948 -
piilee suuri merkitys.
Siksi meidän täytyy ymmärtää eräs asia.
Meidän täytyy ymmärtää, että Jumala on päättämässä pakkosiirtolaisuutta -
Messiaan toista tulemusta ja Jumalan valtakunnan perustamista varten.
Katsopa jaetta 3.
"Ja minä käänsin kasvoni Herran Jumalan puoleen -
hartaassa rukouksessa ja anomisessa, paastossa, säkissä ja tuhassa."
Mitä Daniel teki? Ja tämä on meillekin hyvä neuvo.
Daniel erotti ajanjakson ja tajusi, -
että Jumala oli pian tuova kansansa takaisin maahan.
Väitän, että jos sinulla on profetiaan perustuvaa hengellistä erottelukykyä, -
tiedät, että Jumala alkaa pian toimia väkevästi näinä lopunaikoina.
Tulisi olla valmis, rukoilla Jumalaa ja lähestyä Jumalaa, -
jos haluaa kuulla Hänen totuutensa ja saada Hänen voitelunsa voiman, -
jotta voisi olla uskollinen lopunaikoina ja johtaja Jumalan totuuden puolesta.
Meidänkin tulisi tehdä niin kuin Daniel teki.
"[Minä käännyin Jumalan puoleen] -
hartaassa rukouksessa ja anomisessa, paastossa, säkissä ja tuhassa." Jae 4.
"Minä rukoilin Herraa, Jumalaani, tunnustin ja sanoin: -
"Oi Herra, sinä suuri ja peljättävä Jumala..."
Mitä suuri ja peljättävä Jumala tekee? Mitä sanotaan ensin?
"...joka pidät liiton". Ymmärrä tämä.
Daniel rukoili Jumalaa. Rukouksen aihe oli juutalaiskansa.
Hän sanoo, että Jumala pitää liiton. Mihin liiton pitäminen perustuu?
Jos vastauksesi on Israelin uskollisuus, olet väärässä.
Liiton pitämisen perusteena ei ole meidän uskollisuutemme, -
ei vanhan eikä uuden liiton.
Ei. Jumala pitää liiton sen takia, mitä tekstissä sanotaan heti seuraavaksi.
"...sinä suuri ja peljättävä Jumala, joka pidät liiton -
ja säilytät laupeuden [chesed]".
Paras tapa kääntää se sana on 'armo'.
Jotkut sanovat: 'peräänantamaton rakkaus', toiset 'kestävä laupeus'.
Ne kaikki ovat totta, -
mutta se tarkoittaa yksinkertaisesti Uuden testamentin armo-käsitettä.
Jumala antaa armon, jotta liitto pysyy, sillä Jumala haluaa, -
että liittolupaukset toteutuvat Hänen kansassaan.
Daniel sanoo ensiksi, että Jumalamme pitää liiton -
"niille, jotka sinua rakastavat ja noudattavat sinun käskyjäsi."
Samasta asiasta opetti Messias Jeshua sanoessaan: -
"Jos rakastatte minua, pidätte minun käskyni."
Se, ettei tottele Jumalan sanoja, johtuu siitä, ettei rakasta Häntä.
Juuri sitä Messias tarkoitti sanoessaan seurakunnille, -
että ne olivat unohtaneet ensirakkautensa: -
"Näen sen siitä, että te ette ole kuuliaisia minulle ja Sanalleni."
Luetaan vielä teksti: "sinä suuri ja peljättävä Jumala, joka pidät liiton -
ja säilytät laupeuden niille, jotka sinua rakastavat -
ja noudattavat sinun käskyjäsi."
Jae 5. Tämä on synnintunnustus.
"Me olemme syntiä tehneet, olemme väärin tehneet, -
olleet jumalattomat ja uppiniskaiset; -
me olemme poikenneet pois sinun käskyistäsi ja oikeuksistasi".
Jos emme hyväksy Jumalan armoa, se näkyy tottelemattomuutena, -
kapinallisuutena ja syntinä Jumalan käskyjä ja oikeutta vastaan. Jae 6.
"...emmekä ole kuulleet sinun palvelijoitasi, profeettoja".
Se sanotaan tässä katkelmassa kahdesti.
Daniel painottaa ja tekee selväksi, mikä on ongelmana.
"Emme ole kiinnittäneet huomiota palvelijoihisi, profeettoihin."
Kysynkin sinulta, kun pyrit vaeltamaan Jumalan kanssa, -
elämään Jumalaa miellyttävää, kiitettävää elämää, -
riiputko sinä kiinni profeetoissa.
Tutkitko profetioita?
Israel lankesi tottelemattomuuteen, kapinaan, syntiin ja pahuuteen, -
koska se ei kuunnellut profeettojen sanomia.
Profetialla on uudistava vaikutus elämäämme.
Profetia ajaa meidät kuuliaisuuteen, -
koska profetia puhuu toivosta, jonka Jumala on lähettänyt meille, -
ja tuomiosta, joka tulee, ellemme tavoittele tätä toivoa.
Vielä jae 6: "emmekä ole kuulleet sinun palvelijoitasi, profeettoja, -
jotka puhuivat sinun nimessäsi kuninkaillemme, ruhtinaillemme -
ja isillemme ja kaikelle maan kansalle."
Rabbit muistuttavat: "kaikelle maan kansalle".
Keskustelua käydään siitä, puhutaanko tässä Israelin maasta -
vai maailmasta, jota sana myös tarkoittaa, ja kaikista ihmisistä.
Jumalan profetiat koskevat muitakin kuin vain Israelin lapsia.
Jae 7 "Sinun, Herra, on vanhurskaus, -
mutta meidän on häpeä".
Totta. Jumala on vanhurskas, mutta meidän on häpeän kasvot.
"...niinkuin se on tänä päivänä Juudan miesten -
ja Jerusalemin asukasten ja koko Israelin, läheisten ja kaukaisten,-
kaikissa maissa, joihin sinä olet heidät karkoittanut -
heidän uskottomuutensa tähden, jota he ovat sinulle osoittaneet."
Hyvin yksinkertaista. Ihmisillä ei ole ansiota. Ihminen ei muutu.
Mutta Jumala laupeutensa, -
armonsa ja uskollisuutensa ansiosta tuo kansan takaisin maahan, -
ja näemme sen vielä Danielin sanoissa. Jae 8.
Daniel sanoo uudelleen: "Herra, meidän on häpeä, -
meidän kuninkaittemme, ruhtinaittemme ja isiemme, -
koska me olemme tehneet syntiä sinua vastaan.
"Herran, meidän Jumalamme..."
Meidän on häpeä, mutta: -
"Herran, meidän Jumalamme, on armo ja anteeksiantamus".
Eikö olekin hyvä jae?
Olemme täysin syyllisiä Jumalan edessä, -
mutta meillä on Jumala, joka on armollinen ja anteeksiantava.
Jae 9. "Herran, meidän Jumalamme, on armo ja anteeksiantamus, -
sillä me olemme olleet hänelle uppiniskaiset; -
me emme ole kuulleet Herran, meidän Jumalamme, ääntä -
emmekä vaeltaneet hänen laissansa, jonka hän asetti meidän eteemme -
palvelijainsa, profeettain, kautta."
Tämä on jo toinen kerta, kun profeettoja korostetaan.
Näemme yhteyden Jumalan käskyihin, lakiin ja tooran.
Emme ole totelleet Hänen käskyjään, -
sillä emme ole kuunnelleet profeettoja.
Profetia tuo uudistumisen, joka näkyy uskollisena kuuliaisuutena -
Jumalan käskyille ja Sanalle.
Tämän väitetään tarkoittavan Vanhaa testamenttia, tooraa.
Mutta muista jae, johon usein viittaan, Room. 8:4.
Ne, jotka eivät vaella lihassa vaan Pyhässä Hengessä, -
jotka ovat meissä asuvan Hengen täyttämiä ja voitelemia, -
jotka vaeltavat Hengessä, täyttävät lain vanhurskauden.
Et täytä lain vanhurskautta, ellet tunne Jumalan käskyjä.
Sitten jae 11.
"Vaan koko Israel rikkoi sinun lakisi -
ja poikkesi pois eikä kuullut sinun ääntäsi, -
ja niin vuodatettiin meidän päällemme se kirous ja vala, -
joka on kirjoitettu Mooseksen, Jumalan palvelijan, laissa; -
sillä me olimme tehneet syntiä häntä vastaan."
Jumala on uskollinen. Kirouksesta ja valasta kerrotaan 5. Moos. kirjassa.
Jumala kertoi, mitä tapahtuu, jos emme tottele Häntä.
Jumala on uskollinen. Olemme tehneet syntiä Häntä vastaan.
Daniel ei sano, että ihminen on muuttunut.
Silti Jumala on uskollinen. Jae 12.
"Ja hän toteutti sanansa, jonka hän on puhunut meitä -
ja meidän tuomareitamme vastaan, jotka meitä tuomitsivat, -
ja antoi meidän päällemme tulla niin suuren onnettomuuden..."
Jumala oli uskollinen ja teki sen, minkä aiemmin lupasi.
"[Jumala] toteutti sanansa, jonka hän on puhunut meitä -
ja meidän tuomareitamme vastaan, jotka meitä tuomitsivat, -
ja antoi meidän päällemme tulla niin suuren onnettomuuden, -
ettei senkaltaista ole tapahtunut koko taivaan alla, -
kuin Jerusalemissa tapahtui."
Jumala teki jotain, mitä Hän ei ollut aiemmin tehnyt.
Muut profeetat sanovat, että Hän kuritti Israelia kaksin verroin.
Israel on kärsinyt enemmän kuin yksikään toinen kansa.
Se on tämä tuomio. Uudelleen.
"Ja hän toteutti sanansa, jonka hän on puhunut meitä -
ja meidän tuomareitamme vastaan, jotka meitä tuomitsivat, -
ja antoi meidän päällemme tulla niin suuren onnettomuuden, -
ettei senkaltaista ole tapahtunut koko taivaan alla, -
kuin Jerusalemissa tapahtui. Niinkuin on kirjoitettu Mooseksen laissa, -
niin tuli kaikki tämä onnettomuus meidän päällemme.
Mutta me emme koettaneet lepyttää Herraa, meidän Jumalaamme, -
niin että olisimme kääntyneet pois synneistämme -
ja ottaneet vaarin sinun totuudestasi."
Tämä on ongelma.
Me emme halua vaeltaa totuudessa.
Emme ole etsineet Jumalan läsnäoloa Hänen Sanansa mukaisesti, -
jotta tekisimme parannusta, -
kokisimme uudistumisen, -
ja että meissä tapahtuisi hengellinen muutos, joka tulee yllemme.
Daniel on ainutlaatuinen.
Hän oli ainoa, joka rukoili.
Hän oli ainoa hengellisesti herkkä, -
ja profeetallisesti motivoitunut.
Ja sanoma on tämä: -
Yksi ihminen voi tuoda suuren muutoksen.
Sinä voit olla se yksi mies tai nainen,-
joka ymmärtää Jumalan totuuden.
Alat elää sitä todeksi ja julistaa sitä, ja saat aikaan muutoksen muissa.
Siihen kaikki uskovat kutsutaan sitoutumaan.
Aikamme on loppumassa. Jatkamme Danielin kirjasta ensi viikolla.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz